ADATOK NYITRAMEGYE PLEISZTOCÉN FAUNÁJÁNAK ISMERETÉHEZ. 739 
A Timkó gyűjtötte fauna, mint látjuk, máris nevezetes zoogeografiai ta- 
nuságokat szolgáltatott s ezért figyelmünkre a jövőben is teljes mértékben 
igényt tarthat. Remélem, hogy annak idején a nyitramegyei pleisztocén mész- 
kövek faunájával behatóbban foglalkozhatom s hiszem, hogy e vidék faunája a 
pleisztocén korra vonatkozó ismereteinket sok tekintetben fogja még gyarapítani. 
Budapesten 1909 november 1-én. 
A PÜSPÖKFÜRDŐL SOMLYÓHEGY PLEISZTOCÉN FAUNÁJA 
BIHARVÁRMEGYÉBEN. 
Írta KoRMmos TIVADAR dr. 
A Nagyvárad melletti Püspökfürdőtől délkeletre 343 m magas, alsó- 
krétakorú mészkőből álló magaslat emelkedik. Ennek a hegynek (Somlyóhegy) 
a tetejéhez közel, a Betfia felé néző délnyugati oldalon, mészkőbányák vannak, 
amelyekben a fejtési munkálatok már régebben egy majdnem függőleges irány- 
ban lefelé nyíló barlang-tölcsért tártak fel. A barlang kettős nyílása fölött az 
üregnek valamikor folytatása lehetett. Ebben az irányban a mészkő fejtésekor 
barlangkitöltésre akadtak, amelynek egy része, mint hasznavehetetlen anyag, 
a mészkő lebányászása után is ottmaradt. 
Ez a hajdani barlangkitöltés mészkőtörmelékkel vegyes vörös agyagból 
(terra rossa) áll. A mészkőtörmelék legtöbb helyütt brecciává tömörült és 
ennek hézagait porhanyó meszes agyag tölti ki. A vörös agyagban és a brec- 
ciában nagyobb állatok maradványai, a szűkebb — szürkés, meszes agyaggal 
kitöltött — hézagokban pedig többnyire apró csontok fordulnak elő. 
Ezt a feltárást első ízben 1904-ben látogattam meg, amikor a Magyar- 
honi Földtani Társulat megbízásából a Püspökfürdő hévvízi faunájának geolo- 
giai múltját kutattam. Ez alkalommal azonban a somlyóhegyi előfordulásra 
kellő figyelmet nem fordíthattam s a rövid ott-tartózkodásom alatt gyűjtött 
néhány csontot, melyek között egy barlangi medve és egy hód-fog is volt, a 
Püspökfürdőről szóló részletes tanulmányomban ! csak futólag említettem. 
Azóta mindig szándékomban volt ennek a helynek a felkeresése, de ez — 
egyéb teendőim miatt — sokáig nem volt lehetséges. Az 1910. év őszén végre, 
az országos geologiai felvételek után alkalmam nyílt a püspökfürdői Somlyó- 
hegyet újból meglátogatni. Ezúttal három napot fordíthattam a gyűjtésre s ez 
alatt gazdag vizsgálati anyagra tettem szert, amelyet most, a már régebben 
gyűjtöttekkel együtt az alábbiak során óhajtok röviden ismertetni. 
Az első ízben gyűjtött tárgyak a budapesti egyetemi őslénytani intézetének 
1 A Püspökfürdő hévvízi faunájának eredete. Földt. Közl. 1905. XXX. köt. 
